2 Jesaja se gelykenis begin: "Laat my asseblief vir my geliefde 'n lied van my beminde oor sy wingerd sing. My geliefde het 'n wingerd op 'n vrugbare heuwelhang in besit gekry. En hy het dit omgespit en die klippe daaruit verwyder en dit met 'n uitgesoekte rooi wingerdstok beplant en 'n toring in die middel daarvan gebou. En hy het ook 'n wynpers daarin uitgekap. En hy het bly hoop dat dit druiwe sou voortbring, maar dit het mettertyd wilde druiwe voortgebring."—Jesaja 5:1, 2; vergelyk Markus 12:1.
4 Dit verg harde werk om 'n wingerd te laat vrug dra. Jesaja beskryf hoe die eienaar dit 'omspit en die klippe daaruit verwyder'—vervelige, uitputtende werk! Hy gebruik waarskynlik die groter klippe om ''n toring te bou'. In antieke tye het wagters wat oor die landerye wag gehou het om dit teen diewe en diere te beskerm sulke torings as wagposte gebruik.* Hy bou ook 'n klipmuur teenaan die terrasse van die wingerd (Jesaja 5:5). Dit is dikwels gedoen om te keer dat die kosbare bogrond wegspoel.
5. Wat verwag die eienaar tereg van sy wingerd, maar wat kry hy?
5 Nadat hy so hard gewerk het om sy wingerd te beskerm, het die eienaar die volste reg om te verwag dat dit vrug sal dra. In afwagting hiervan, kap hy 'n wynpers uit. Maar kry hy die oes waarop hy gehoop het? Nee, die wingerd bring wilde druiwe voort.
Party geleerdes meen dat goedkoper, tydelike strukture, soos hutte, baie algemener was as kliptorings (Jesaja 1:8). Die teenwoordigheid van 'n toring sou toon dat die eienaar ongewone moeite gedoen het met sy "wingerd".